CELEX: 21993D0819(01)
Language: el
Date: 1993-07-27 00:00:00
Title: Απόφαση αριθ. 1/93 της επιτροπής συνεργασίας ΕΟΚ-Αγίου Μαρίνου της 27ης Ιουλίου 1993 σχετικά με τις λεπτομέρειες απόδοσης στο Δημόσιο Ταμείο του Αγίου Μαρίνου των εισαγωγικών δασμών που εισπράττονται από την Κοινότητα για λογαριασμό της Δημοκρατίας του Αγίου Μαρίνου

Avis juridique important

|

21993D0819(01)

Απόφαση αριθ. 1/93 της επιτροπής συνεργασίας ΕΟΚ-Αγίου Μαρίνου της 27ης Ιουλίου 1993 σχετικά με τις λεπτομέρειες απόδοσης στο Δημόσιο Ταμείο του Αγίου Μαρίνου των εισαγωγικών δασμών που εισπράττονται από την Κοινότητα για λογαριασμό της Δημοκρατίας του Αγίου Μαρίνου  

Επίσημη Εφημερίδα αριθ. L 208 της 19/08/1993 σ. 0038 - 0039

ΑΠΟΦΑΣΗ αριθ. 1/93 ΤΗΣ ΕΠΙΤΡΟΠΗΣ ΣΥΝΕΡΓΑΣΙΑΣ ΕΟΚ-ΑΓΙΟΥ ΜΑΡΙΝΟΥ της 27ης Ιουλίου 1993 σχετικά με τις  λεπτομέρειες απόδοσης στο δημόσιο ταμείο του Αγίου Μαρίνου των εισαγωγικών δασμών που εισπράττονται  από την Κοινότητα για λογαριασμό της Δημοκρατίας του Αγίου Μαρίνου(93/446/ΕΟΚ)Η  ΕΠΙΤΡΟΠΗ ΣΥΝΕΡΓΑΣΙΑΣ, Έχοντας υπόψη την προσωρινή συμφωνία μεταξύ της Ευρωπαϊκής Οικονομικής Κοινότητας και της  Δημοκρατίας του Αγίου Μαρίνου  (1), και ιδίως το άρθρο 7 παράγραφος 3 στοιχείο β), Εκτιμώντας: ότι πρέπει να καθοριστούν οι λεπτομέρειες απόδοσης στο Δημόσιο Ταμείο του Αγίου Μαρίνου των  εισαγωγικών δασμών επί των εμπορευμάτων που εισπράττονται από την Κοινότητα για λογαριασμό της  Δημοκρατίας του Αγίου Μαρίνου καθώς και το ποσοστό που πρέπει να αφαιρέσει η Κοινότητα για την  κάλυψη των διοικητικών εξόδων σύμφωνα με τις σχετικές κοινοτικές ρυθμίσεις 7 ότι η τυχόν εφαρμογή ταυτόσημων διατάξεων με αυτές του κανονισμού (ΕΟΚ, Ευρατόμ) αριθ. 1552/89 του  Συμβουλίου της 29ης Μαΐου 1989 για την εφαρμογή της απόφασης 88/376/ΕΟΚ, Ευρατόμ, για το σύστημα  των ιδίων πόρων των Κοινοτήτων  (2) θα απλοποιήσει αυτές τις λεπτομέρειες, ΑΠΟΦΑΣΙΖΕΙ: Άρθρο 1 Όσον αφορά τη βεβαίωση, τον έλεγχο και την απόδοση των εισαγωγικών  δασμών που εισπράττονται επί των εμπορευμάτων τα οποία προορίζονται για τον Άγιο Μαρίνο  εφαρμόζονται, τηρουμένων των αναλογιών, οι διατάξεις του άρθρου 3, του άρθρου 6 παράγραφος 1  παράγραφος 2 στοιχεία α) και β) και παράγραφος 3 πρώτο εδάφιο του άρθρου 10 παράγραφος 1 και του  άρθρου 17 παράγραφος 2 του κανονισμού (ΕΟΚ, Ευρατόμ) αριθ. 1552/89. Εφαρμόζονται ιδίως οι ακόλουθες  διατάξεις: α)  τα κράτη μέλη της Κοινότητας τηρούν, όσον αφορά τους εισαγωγικούς δασμούς που εισπράττονται για  τα εμπορεύματα τα οποία προορίζονται για τον Άγιο Μαρίνο, ξεχωριστά λογιστικά βιβλία ίδια με αυτά  που προβλέπονται για τους ιδίους πόρους των Κοινοτήτων στο άρθρο 6 παράγραφος 1 και παράγραφος 2  στοιχεία α) και β) του εν λόγω κανονισμού 7 β)  στα προαναφερθέντα λογιστικά βιβλία καταχωρούνται μόνον οι δασμοί που βεβαιώθηκαν από τα  τελωνεία τα οποία ορίζονται στο παράρτημα της συμφωνίας. Οι δασμοί αυτοί καταχωρούνται μόνον όταν  το αντίγραφο του εντύπου αριθ. 5 του εγγράφου T2  SM ή το αντίγραφο του εγγράφου T2L  SM, που  πιστοποιούν ότι τα σχετικά εμπορεύματα έφθασαν στη Δημοκρατία του Αγίου Μαρίνου και δεόντως  κατατεθειμένο στο τελωνείο που το εξέδωσε 7 γ)  τα ενδιαφερόμενα κράτη μέλη διαβιβάζουν στην Επιτροπή, σύμφωνα με το άρθρο 6 παράγραφος 3 πρώτο  εδάφιο του κανονισμού (ΕΟΚ, Ευρατόμ) αριθ. 1552/89, καταστάσεις των λογιστικών τους βιβλίων, που  επισυνάπτονται στα λογιστικά βιβλία που αφορούν τους ίδιους πόρους. Οι καταστάσεις οι οποίες  καταρτίζονται κατά τον ίδιο τρόπο όπως και για τους ίδιους πόρους δείχνουν επίσης τα συνολικά ποσά  των δασμών που εισπράττονται σε κάθε τελωνείο 7 δ)  τα δικαιολογητικά έγγραφα τηρούνται σύμφωνα με το άρθρο 3 πρώτο και δεύτερο εδάφιο. Τα  δικαιολογητικά αυτά καθώς και τα δικαιολογητικά σχετικά με τους ίδιους πόρους ταξινομούνται  ξεχωριστά 7 ε)  οι διορθώσεις των βεβαιωμένων δασμών ή των λογιστικών βιβλίων που έγιναν μετά τις 31 Δεκεμβρίου  του τρίτου έτους μετά το έτος που έγινε η αρχική βεβαίωση δεν λαμβάνονται υπόψη, εκτός από αυτές  που αφορούν τα σημεία που είχαν γνωστοποιηθεί το αργότερο την ημερομηνία αυτή, είτε από την  Επιτροπή, είτε από το κράτος μέλος είτε από τον Άγιο Μαρίνο 7 στ)  εφαρμόζεται το άρθρο 18 του κανονισμού (ΕΟΚ, Ευρατόμ) αριθ. 1552/89. Οι εν λόγω έλεγχοι  αφορούν επίσης και τα έγγραφα που χρησιμεύουν να δικαιολογήσουν την άφιξη των εμπορευμάτων στον  Άγιο Μαρίνο και αναφέρονται στο στοιχείο β) του παρόντος άρθρου. Οι εντεταλμένοι υπάλληλοι της  Δημοκρατίας του Αγίου Μαρίνου μπορούν να συμμετέχουν σ' αυτούς τους ελέγχους 7 ζ)  τα ενδιαφερόμενα κράτη μέλη εγγράφουν σε πίστωση του λογαριασμού της Επιτροπής που προβλέπεται  στο άρθρο 9 του κανονισμού (ΕΟΚ, Ευρατόμ) αριθ. 1552/89, εντός των προθεσμιών που αναφέρονται στο  άρθρο 10 παράγραφος 1 και αφού αφαιρεθούν τα έξοδα είσπραξης, τους δασμούς που έχουν καταχωρηθεί  στα λογιστικά βιβλία που προβλέπονται στο άρθρο 6 παράγραφος 2 στοιχεία α) και β). Το ποσοστό των εισαγωγικών δασμών που εισπράττει η Κοινότητα για λογαριασμό της Δημοκρατίας του  Αγίου Μαρίνου και το οποίο μπορεί να αφαιρέσει ως έξοδα είσπραξης ορίζεται σε 10  % 7 η)  τα κράτη μέλη απαλλάσσονται από την υποχρέωση να αποδίδουν στην Επιτροπή τα ποσά που  αντιστοιχούν στους βεβαιωμένους δασμούς για τον Άγιο Μαρίνο μόνον όταν πληρούνται οι όροι που  προβλέπονται στο άρθρο 17 παράγραφος 2 του κανονισμού (ΕΟΚ, Ευρατόμ) αριθ. 1552/89. Άρθρο 2 Τα εγγεγραμμένα ποσά μετατρέπονται από την Επιτροπή και καταχωρούνται στα λογιστικά της  βιβλία σε Ecu σύμφωνα με τις λεπτομέρειες εκτέλεσης του δημοσιονομικού κανονισμού της 21ης  Δεκεμβρίου 1977, ο οποίος εφαρμόζεται επί του γενικού προϋπολογισμού των Ευρωπαϊκών Κοινοτήτων   (1). Άρθρο 3 Εντός τριάντα ημερών από την ανακοίνωση κάθε εγγραφής εκ μέρους των κρατών μελών, η  Επιτροπή επιστρέφει σε Ecu τα καταχωρημένα στα λογιστικά βιβλία ποσά σε λογαριασμό σε Ecu που έχει  ανοίξει η Δημοκρατία του Αγίου Μαρίνου. Ο Άγιος Μαρίνος διαβιβάζει στην Επιτροπή τα στοιχεία του  προς πίστωση λογαριασμού και επιβαρύνεται με τα έξοδα διαχείρισης του λογαριασμού. Άρθρο 4 Κατά παρέκκλιση του άρθρου 1 στοιχείο β), για την περίοδο μεταξύ της 1ης Δεκεμβρίου 1992  που αρχίζει η προσωρινή συμφωνία και της 1ης Απριλίου 1993 που αρχίζει να ισχύει η απόφαση αριθ.  4/92 της επιτροπής συνεργασίας: -  το έγγραφο που πιστοποιεί ότι τα εμπορεύματα έφτασαν στον Άγιο Μαρίνο είναι κάθε εμπορικό και  διοικητικό έγγραφο θεωρημένο από τις αρμόδιες αρχές της Δημοκρατίας του Αγίου Μαρίνου, -  η καταχώρηση σε ξεχωριστά λογιστικά βιβλία που προβλέπονται στο άρθρο 1 στοιχείο α) γίνεται  μόλις το παραπάνω έγγραφο, δεόντως θεωρημένο από τις αρμόδιες αρχές της Δημοκρατίας του Αγίου  Μαρίνου, υποβληθεί σε εκείνο από τα κοινοτικά τελωνεία που αναφέρονται στο παράρτημα της συμφωνίας  στο οποίο έχουν γίνει όλες οι διατυπώσεις για να τεθούν σε ελεύθερη κυκλοφορία τα σχετικά  εμπορεύματα. Άρθρο 5 Η παρούσα απόφαση αρχίζει να ισχύει στις 27 Ιουλίου 1993. Εφαρμόζεται από την 1η Δεκεμβρίου 1992. Έγινε στον Άγιο Μαρίνο, στις 27 Ιουλίου 1993. Για την Επιτροπή Συνεργασίας Ο Πρόεδρος Pietro GIACOMINI